Forholdet mellom Marić og Einstein utvikler seg mot en krise. Einsteins personlige og vitenskapelige suksess førte ikke til en tilsvarende utvikling i forholdet til Marić. Etter professoratet i Praha og ved ETH Zürich, ble Einstein professor ved Kaiser Wilhelm Instituttet i Berlin i april 1914. Marić følte seg ensom og utilpass i storbyen Berlin, hvor hun ikke hadde noen venner. Sønnen Hans Albert likte seg ikke på skolen. Den hadde streng disiplin og all læring gikk ut på å lære utenat. Allerede i sommerferien 1914 reiste Marić med sine to sønner til Zürich. Meningen var at de bare skulle på ferie, men virkeligheten ble en helt annen. Den 14. februar 1919 ble skilsmisseavtalen undertegnet.